ক্ৰীড়াৰ ক্ষেত্ৰ খনত শেহতীয়াকৈ অসমৰ বহু কেইগৰাকী প্ৰতিভাসম্পন্ন খেলুৱৈ পদক অৰ্জন কৰি ৰাজ্যলৈ সন্মান কঢ়িয়াই আনিবলৈ সক্ষম হৈছে।
শেহতীয়াকৈ মহাৰাষ্ট্ৰৰ পুনেত ৰাষ্ট্ৰীয় পৰ্যায়ত অনুষ্ঠিত হোৱা ষষ্ঠ ৰাষ্ট্ৰীয় কুংফু চেম্পিয়নশ্বিপত লখিমপুৰ জিলাৰ নাৰায়ণপুৰৰ কিনাপথাৰ বৰচাপৰি নিবাসী প্ৰয়াত ৰাজু দেউৰী আৰু কোমলদৈ দেউৰীৰ কন্যা ৰেজিতা দেউৰীয়ে কেৰালাৰ গীতাক পৰাস্ত কৰি সোণৰ পদক অৰ্জন কৰিবলৈ সক্ষম হৈছে।
উল্লেখ্য মহাৰাষ্ট্ৰৰ পুনেৰ পুলগাঁওস্থিত নেতাজী সুভাষ চন্দ্ৰ বসু বয়জ মিলিটাৰী স্কুল আৰু জুনিয়ৰ কলেজত ২৫ৰ পৰা ২৯ অক্টোৱৰলৈ আয়োজিত এই প্ৰতিযোগিতাৰ উদ্যোক্তা আছিল অল ইণ্ডিয়া কুংফু ফেডাৰেছন,মহাৰাষ্ট্ৰ কুংফু স্পৰ্টছ এছোচিয়েচন আৰু চাওলিন ট্ৰেডিছনেল কুংফু ফেডাৰেছন অৱ ইণ্ডিয়া।
অসমলৈ সোণৰ পদক কঢ়িয়াই অনা ৰেজিতাক বিভিন্ন দল-সংগঠনে উষ্ম আদৰণি জনোৱাৰ লগতে খেলুৱৈগৰাকীৰ উজ্জ্বল ভৱিষ্যত কামনা কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
